ai4bharat/Pralekha huggingface dataset:
وزیراعظم کا دفتر
وزیر اعظم نے مکرسنکرانتی کے موقع پر کرناٹک کے عوام کو مبارکباد دی
وزیر اعظم جناب نریندر مودی نے مکرسنکرانتی کے موقع پر کرناٹک کے عوام کو نیک تمنائیں پیش کی ہیں۔ کرناٹک کے وزیر اعلیٰ جناب بسوراج بومئی کے مکرسنکرانتی کے موقع پر وزیر اعظم کو مبارکباد کے پیغام کے جواب میں وزیر اعظم نے کہا : ’’کرناٹک کی بہنوں اور بھائیوں کو مکرسنکرانتی کی نیک تمنائیں۔ یہ وہ ریاست ہے جس کا ملک کی ترقی میں بے نظیر حصہ ہے۔ مرکز اور ریاستی حکومت ریاست کے عوام کو بااختیار بنانے کی جانب کام کرتے رہیں گے۔
صدر جمہوریہ کا سکریٹریٹ
تین ممالک کے سفیروں نے بھارت کے صدرجمہوریہ کو اپنے سفارتی اسناد پیش کئے
صدرجمہوریہ ہند محترمہ دروپدی مرمو نے یونائٹیڈ اسٹیٹ آف امریکہ، قطر اور مناکو کے سفیروں کے سفارتی اسناد قبول کئے، جو ان ملکوں کے سفراء نے آج مورخہ 11 مئی 2023 کو راشٹرپتی بھون میں منعقد ایک تقریب کےدوران پیش کئے تھے۔
جن سفیرو ں نے اپنے اپنے سفارتی اسناد پیش کئے ،ان کے نام حسب ذیل ہیں:
- امریکہ کے سفیر عالی جناب ایرک گارستی
- قطر کے سفیر عالی جناب محمد حسن جابر الجابر
- مناکو کے سفیرعالی جناب دیدیرگامرڈنگر
وزیراعظم کا دفتر
وزیر اعظم نے دسویں جماعت کے طلباء کو سی بی ایس ای امتحانات کامیابی سے پاس کرنے پر مبارکباد دی
نئی دہلی ، 03اگست ، 2021
وزیر اعظم جناب نریندر مودی نے دسویں جماعت کے طلباء کو سی بی ایس ای امتحانات کامیابی سے پاس کرنے پر مبارکباد دی ہے۔ انہوں نے طلباء کو ان کی مستقبل کی کاوشوں کے لیے نیک خواہشات بھی پیش کیں۔
ایک ٹویٹ میں وزیر اعظم نے کہا ، ’’میرے نوجوان دوستوں کو مبارکباد جنہوں نے کامیابی کے ساتھ سی بی ایس ای دسویں کے امتحانات پاس کیے۔ طلباء کو ان کی مستقبل کی کوششوں کے لیے نیک خواہشات۔‘‘
ش ح ۔ا م۔رب۔
U:7434
(
صدر جمہوریہ کا سکریٹریٹ
آئی آئی ٹیز ، این آئی ٹیز، آئی آئی ای ایس ٹی کی ایک کانفرنس کی 19نومبر کو راشٹرپتی بھون میزبانی کریگا
نئیدہلی۔15؍نومبر۔راشٹرپتی بھون 19 نومبر 2019 کو، آئی آئی ٹیز ، این آئی ٹیز اور آئی آئی ای ایس ٹی شب پور کے ڈائریکٹروں کی ایک کانفرنس کی میزبانی کریگا۔ صدر جمہوریہ جناب رام ناتھ کووند 152 مرکزی یونیورسٹیوں اور اعلیٰ تعلیمی اداروں کے وزِٹر کی حیثیت سے اس طرح کے اداروں کے ساتھ جو مسلسل رابطہ رکھتے ہیں ، یہ کانفرنس اسی کاایک حصہ ہے۔
کانفرنس کے ایجنڈے میں جو اہم موضوعات شامل ہیں ، ان میں چیلنجوں / اور ان مواقع کے بارے میں جن پر این آئی آر ایف کی درجہ بندی مبنی ہوتی ہے ، اداروں کی سرگرمیوں میں ادارے کی پرانی سرکردہ شخصیات کی شرکت ، اساتذہ کے زمرے میں خواتین کی نمائندگی میں اضافہ ، قوم کی تعمیر میں طلباء کو شامل کرنے ، تحقیق کے فروغ ، اختراع اور صنعت کاری ، خالی اسامیوں کو پُر کرنے جن میں بیرونی یونیورسٹیوں کے اساتذہ کی خدمات حاصل کرنا بھی شامل ہے اور بنیادی ڈھانچے کے بڑے پروجیکٹوں کا جائزہ لینے جیسے کام کیے جائیں گے۔
23 آئی آئی ٹیز ، 31 این آئی ٹیز اور آئی آئی ای ایس ٹی شب پور کے ڈائرکٹروں کے علاوہ کانفرنس میں انسانی وسائل کی ترقی کے مرکزی وزیر، انسانی وسائل کی ترقی کے وزیر مملکت، اعلیٰ تعلیم کے سکریٹری، سائنس اور ٹیکنالوجی کے شعبے کے سکریٹری اور اے آئی سی ٹی ای کے چیئرمین بھی اس کانفرنس میں شرکت کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ج۔ع ن
U-5129
(Visitor Counter : 49
وزارات ثقافت
معدوم ہونے کے خطرے سے دوچار زبانوں سمیت تمام بھارتی زبانوں کے فروغ کی غرض سے ‘‘ بھارت کی معدوم ہونے کے خطرے سے دوچار زبانوں کے تحفظ اور انہیں اصل حالت میں محفوظ رکھنے سے متعلق اسکیم
ثقافت ، سیاحت اور شمال مشرقی خطے کی ترقی کے مرکزی وزیر جناب جی کشن ریڈی نے آج راجیہ سبھا میں یہ جانکاری فراہم کی۔
حکومت کی پالیسی ہے کہ معدوم ہونے کے خطرے سے دوچار زبانوں سمیت تمام بھارتی زبانوں کو فروغ دیاجائے۔ حکومت ہند نے ‘‘بھارت کی معدوم ہونے کے خطرے سے دوچار بھارتی زبانوں کے تحفظ اور انہیں اصل حالت میں برقرار رکھنے سے متعلق اسکیم کے نام سے معروف ایک اسکیم کاآغاز کیا ہے۔ اس اسکیم کے تحت میسور کا بھارتی زبانوں سے متعلق مرکزی ادارہ ، دس ہزار سے کم افراد کے ذریعہ بولی جانے والی بھارت کی تمام مادری زبانوں / زبانوں، جو معدوم ہونے خطرے سے دوچار زبانیں کہلاتی ہیں، کے تحفظ، انہیں اصل حالت میں برقرار رکھنے اوردستاویزات تیار کرنے کا کام کررہا ہے۔
مذکورہ اسکیم کے پہلے مرحلے میں،پورے بھارت سے معدوم ہونے کے خطرے سے دوچار مادری زبانوں/ زبانوں کاانتخاب کیا گیا ہے جن کا ترجیحی بنیاد پر مطالعہ اور دستاویز بندی کی جائے گی۔
یونیورسٹی گرانٹس کمیٹی نے بھی معدوم ہونے کے خطرے سے دوچار زبانوں کے تحفظ کے مقصد سے دو اسکیموں کاآغاز کیا ہے۔ ان اسکیموں کے نام ہیں:
‘‘ بھارت کی دیسی زبانوں اور معدوم ہونے کے خطرے سے دوچار زبانوں کے مطالعہ اور تحقیق کے لئے ریاستی یونیورسٹیوں کے لئے مالی امداد’’ اور ‘‘ مرکزی یونیورسٹیوں میں معدوم ہونے کے خطرے سے دوچار زبانوں کے لئے مراکز کا قیام’’
یونیورسٹی گرانٹس کمیٹی یو جی سی اور بھارتی زبانوں کے مرکزی انسٹی ٹیوٹ سی آئی آئی ایل نے سال 2016-02015 اور سال 2020-2019 کے دوران معدوم ہونے کے خطرے سے دوچار بھاتی زبانوں کے تحفظ سے متعلق اپنی اپنی اسکیموں کے تحت 45.89 کروڑ روپے کی رقم جاری کی ہے۔
|
|
یو جی سی
|
|
Rs.26.10 crore
|
|
یو جی سی( ریاستوں یونیورسٹیوں کے مالی امداد
|
|
10.35 crore
|
|
سی آئی آئی ایل 
|
|
Rs.9.44 crore
صحت اور خاندانی بہبود کی وزارت
وزیر اعظم جناب نریندر مودی کل نئی دلّی کے پرگتی میدان میں ایڈوانٹیج ہیلتھ کیئر انڈیا 2023 کے چھٹے ایڈیشن کا افتتاح کریں گے
دو روزہ تقریب میں دس ممالک کے وزرائے صحت اور حکام اور ستر سے زائد ممالک کے پانچ سو کاروباری مندوبین کی شرکت متوقع ہے
وزیر اعظم جناب نریندر مودی 26 اپریل ، 2023 ء کو نئی دلّی کے پرگتی میدان  ، میں ایڈوانٹیج ہیلتھ کیئر انڈیا  2023 کے چھٹے ایڈیشن کا ایک ویڈیو پیغام کے ذریعے افتتاح کریں گے۔ اس تقریب کا اہتمام صحت اور خاندانی بہبود کی وزارت نے کیا ہے اور اس میں صحت اور خاندانی بہبود اور کیمیکل اور کھاد کے مرکزی وزیر ڈاکٹر منسکھ مانڈویا، سکم کے وزیر اعلیٰ پریم سنگھ تمانگ اور تری پورہ کے وزیر اعلیٰ ڈاکٹر مانک ساہا کے ساتھ ساتھ قومی اور ریاستی سطح کے اعلیٰ لیڈر بھی شرکت کریں گے ۔ تقریب میں 10 ممالک کے وزرائے صحت بھی شرکت کرنے والے ہیں۔
حکومتِ ہند کی وزارت صحت اور خاندانی بہبود  نے فیڈریشن آف انڈین چیمبرز آف کامرس اینڈ انڈسٹری  کے ساتھ مل کر ون ارتھ ون ہیلتھ، ایڈوانٹیج ہیلتھ کیئر انڈیا 2023 کے 6ویں ایڈیشن کو بھارت کی جی 20 صدارت کے ساتھ یکجا کیا ہے اور یہ تقریب 26 سے 27 اپریل ، 2023 ء تک پرگتی میدان، نئی دلّی میں منعقد ہوگی۔
دو روزہ پروگرام کا مقصد عالمی سطح پر اشتراک اور شراکت داری کی اہمیت پر زور دینا ہے ، جس میں لچکدار گلوبل ہیلتھ آرکیٹیکچر کی تعمیر اور قدر پر مبنی صحت کی دیکھ بھال کے ذریعے یونیورسل ہیلتھ کوریج حاصل کرنے کی سمت میں کام کرنا ہے۔ اس کا مزید مقصد طبی قدر کی سیاحت کے میدان میں اور حفظانِ صحت کی افرادی قوت کے برآمد کنندہ کے طور پر قدر پر مبنی حفظانِ صحت کی خدمات فراہم کرنا اور عالمی سطح کی صحت کی دیکھ بھال اور فلاح و بہبود کی خدمات کے ایک بڑے مرکز کے طور پر ابھرنا ہے۔ یہ تقریب بھارت کے جی 20 صدارت کے موضوع ’ ایک زمین، ایک خاندان، ایک مستقبل ‘ کے مطابق ہے اور اسے مناسب طور پر ’ ایک زمین، ایک صحت - فائدہ مند ہیلتھ کیئر انڈیا 2023 ‘ کا نام دیا گیا ہے۔ اس کے ذریعے ، اس میں حصہ لینے والے ممالک کے درمیان صحت کی دیکھ بھال میں تعاون کے مواقع پیدا ہوں گے۔
بھارت سے خدمات کی برآمد کو فروغ دینے کے لئے، یہ بین الاقوامی سربراہی اجلاس علم کے تبادلے کے لئے ایک مثالی فورم فراہم کرے گا، جس میں دنیا بھر سے صنعت کے پیشہ ور افراد عالمی ایم وی ٹی صنعت میں سے کون کون ہے اور سرکردہ حکام، فیصلہ سازوں، صنعت کے فریقین اور ماہرین کے درمیان مہارت کا مشاہدہ کریں گے ۔ یہ شرکاء کو دنیا بھر کے ساتھیوں کے ساتھ نیٹ ورک قائم کرنے، خیالات کا تبادلہ کرنے، روابط استوار کرنے اور مضبوط کاروباری شراکت قائم کرنے کے قابل بنائے گا۔
اس سمٹ میں 70 ممالک کے 125 نمائش کنندگان اور 500 کے قریب غیر ملکی میزبان مندوبین شرکت کریں گے۔ اس فورم کا مقصد ریورس بائر سیلرس میٹنگز اور طے شدہ بی 2 بی میٹنگیں افریقہ، مشرق وسطیٰ، دولتِ مشترکہ کی آزاد ریاستیں ، سارک اور آسیان کے 70 سے زیادہ نامزد ممالک کے میزبان مندوبین ایک دوسرے کے ساتھ بھارتی صحت کی دیکھ بھال فراہم کرنے والوں اور غیر ملکی شرکاء کو ایک ساتھ مربوط کرنا ہے ۔
اس سمٹ میں صحت اور خاندانی بہبود کی وزارت، وزارت سیاحت، وزارت خارجہ، وزارت تجارت اور صنعت، وزارت آیوش، صنعتی فورم، اسٹارٹ اپس وغیرہ کے نامور مقررین اور ماہرین اور فریقین کے ساتھ اجلاس اور پینل مباحثے بھی ہوں گے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 4470
(Visitor Counter : 80
وزیراعظم کا دفتر
وزیر اعظم کا شری وید مارواہ کے انتقال پر اظہار تعزیت
وزیر اعظم جناب نریندر مودی نے دہلی کے سابق پولیس کمشنر اور منی پور ، میزورم اور جھارکھنڈ کے سابق گورنر شری وید مارواہ کے انتقال پر اظہار تعزیت کیا ہے۔
وزیر اعظم نے کہا’’ شری وید مارواہ جی کو عوامی زندگی میں ان کی بھر پور خدمات کے لئے یاد کیا جائے گا۔ ایک آئی پی ایس افسر کی حیثیت سے اپنے کیریئر کے دوران ان کا اٹوٹ حوصلہ ہمیشہ بنا رہا۔ وہ ایک معزز عوامی دانشور بھی تھے۔ ان کے انتقال سے دکھی ہوں۔ ان کے اہل خانہ اور مداحوں کے تئیں اظہار تعزیت۔ اوم شانتی" ۔
م ن۔ن ا ۔م ف

U: 3103
(
وزارت دفاع
بزرگ فوجیوں کا دن 14 جنوری 2021 کو
نئیدہلی،13جنوری،2021، بھارتی مسلح فوج 14 جنوری 2021 کو بزرگ فوجیوں کا دن منائے گی۔ اس دن کا انتخاب بھارت کی مسلح افواج کے پہلے کمانڈر ان چیف فیلڈ مارشل کے ایم کریپّا، او بی ای کی خدمات کے اعتراف کے سلسلے میں کیا گیا ہے جو 1953 میں آج ہی کے دن ریٹائر ہوئے تھے۔ ہمارے بزرگ فوجیوں کے وارثوں کے ساتھ یکجہتی کے اظہار کے لیے اور بزرگ فوجیوں کی بےلوث خدمات اور قوم کے تئیں قربانیوں کے احترام میں مختلف ملیٹری اسٹیشنوں پر ’پھول چڑھانے کی تقریبات اور بزرگ فوجیوں کی میٹ‘ کا اہتمام کیا جائے گا۔
قابل احترام رکشا منتری جناب راجناتھ سنگھ، چیف آف ڈیفنس اسٹاف جنرل بپن راوت کے ساتھ بینگلورو کے ایئر فورس ا سٹیشن پر بزرگوں کی میٹ میں شرکت کریں گے۔ سابق فوجیوں کی مختلف تنظیموں کے نمائندے وہاں موجود رہیں گے۔
قومی راجدھانی میں تقریبات کا آغاز نیشنل وار میموریل پر پھول نذر کرنے کی رسم کے ساتھ ہوگا۔ فوج کی اہم سینئر شخصیات، منتخب موجودہ فوجی اور بہت سے سابق فوجی نیشنل وار میموریل پر خراج عقیدت پیش کریں گے۔اس تقریب کے بعد اے پی ایس دھولا کنواں کے رینا ا سٹوڈیو میں بزرگ فوجیوں کی میٹ ہوگی جس میں فوج کی تینوں شاخوں کے سربراہ شرکت کریں گے۔بحریہ کے سربراہ ایڈمرل کرمبیر سنگھ تقریب کے مہمان خصوصی ہوں گے۔ بزرگ فوجی، سابق فوجیوں کی تنظیموں کے نمائندے، وزارت دفاع کے سینئر اہلکار اور بزرگ فوجیوں کی فلاح وبہبود سے وابستہ فوج کی تینوں شاخوں کے لوگ تقریب میں موجود رہیں گے۔ کووڈ-19 کی وجہ سے داخلہ محدود رہے گا اور صرف دعوت نامے کے ذریعے داخلہ ہوسکے گا۔
امور صارفین، خوراک اور عوامی تقسیم کی وزارت
خریف مارکیٹنگ سیزن21-2020 کےدوران کم سےکم امدادی قیمتکی کارروائیاں
جاری خریف مارکیٹنگ سیزن21-2020کےدوران،حکومت نےموجودہ کم سے کم امدادی قیمت اسکیموں کے مطابق کسانوں سے ایم ایس پی پرخریف سیزن 21-2020 فصلوں کی خریداری جاری رکھے ہوئے ہے۔
خریف21-2020کےلئے دھان کی خریداری پنجاب،ہریانہ،اترپردیش،تلنگانہ،اتراکھنڈ،تمل ناڈو،چنڈی گڑھ،جموں وکشمیر، کیرالہ، جرات،آندھراپردیش،چھتیس گڑھ،اُڈیشہ،مدھیہ پردیش، مہاراشٹر،بہاراور جھاڑ کھنڈجیسی ریاستوں؍مرکز کے زیر انتظام علاقوں میں بلا روک ٹوک سے جاری ہے۔ گذشتہ سال کے346.10لاکھ میٹرک ٹن کے مقابلے اس سال21دسمبر2020ء تک422.01 لاکھ میٹرک ٹن سے زیادہ دھان کی خریداری کی جاچکی ہے۔ اس طرح پچھلے سال کے مقابلے دھان کی خریداری میں 21.93 فیصد کا اضافہ درج کیا گیا ہے۔ مجموعی طور پر422.01لاکھ میٹرک ٹن کی خریداری میں اکیلے پنجاب نے اس سال 30 نومبر2020ءکو خریداری عمل کے مکمل ہونے تک 202.77 لاکھ میٹرک ٹن دھان کی خریداری کی ہے،جو مجموعی خریداری کا48.05 فیصد ہے۔
کل79675.58 کروڑ روپے کی کم از کم امدادی قیمت کی مالیت کے ساتھ جاری خریف مارکیٹنگ سیزن کے دوران خریداری کی کارروائیوں سے تقریباً 50.77لاکھ کسانوں کو پہلے ہی فائدہ ہوچکا ہے۔
مزید برآں،خریف مارکیٹنگ سیزن 2020ءکیلئےریاستوں سے ملنے والی تجاویز کی بنیاد پرتمل ناڈو،کرناٹک، مہاراشٹر،تلنگانہ، گجرات،ہریانہ،اترپردیش،اڈیشہ،راجستھان اورآندھراپردیش ریاستوں کے لئےامدای قیمت اسکیم کے تحت51.66 لاکھ میٹرک ٹن دالوں اور تلہن کی خریداری کو منظوری دی گئی تھی۔ اس کے علاوہ آندھراپردیش، کرناٹک،تمل ناڈو اور کیرالہ ریاستوں کے لئے 1.23 لاکھ میٹرک ٹن کوپرا  کی خریداری کو بھی منظوری دی گئی ہے۔ دیگر ریاستوں اور مرکز کے زیر انتظام علاقوں کے لئے بھی پی ایس ایس کے تحت تجویز موصول ہوجانے پر دالوں،تلہن اور کوپرا کی خریداری کو منظوری دی جائے گی، تاکہ سال 21-2020ء کے لئے اندراج شدہ کسانوں سےبراہ راست نوٹیفائیڈ ایم ایس پی پر ان فصلوں کی ایف اےکیو گریڈ خرید اری کی جاسکے۔ البتہ اگر مارکیٹ ریٹ کٹائی کی مدت کے دوران متعلقہ ریاستوں اور مرکز کے زیر انتظام علاقوں میں ایم ایس پی سے کم ہوتا ہے،تو فصلوں کی خریداری، ریاست کی نامزد خریداری ایجنسیوں کے توسط سے مرکزی نوڈل ایجنسیوں کے ذریعے کی جائے گی۔
21 دسمبر 2020ء تک حکومت نے اپنی نوڈل ایجنسیوں کے توسط سے1123.62 کروڑ روپے کی ایم ایس پی قدر سے 209700.17میٹرک ٹن مونگ،اُڑد،مونگ پھلی اورسویابین کی خریداری کی ہے،جس سے تمل ناڈو، مہاراشٹر، گجرات، ہریانہ اور راجستھان کے115432 کسانوں کو فائدہ ہواہے۔
اسی طرح21دسمبر 2020ءتک52.40 کروڑ روپے کی ایم یس پی قدر پر 5089میٹرک ٹن کوپرا کی خریداری کی گئی ہے،جس سے کرناٹک اورتمل ناڈو کے3961 کسان مستفید ہوئے ہیں، جبکہ گذشتہ سال اسی مدت کے دوران 293.34 میٹرک ٹن کوپرے کی خرید کی گئی تھی۔ جہاں تک کوپرا اور اُڑد کا تعلق ہے،ان کا ریٹ زیادہ تر بڑی پیداوار ی ریاستوں میں ایم ایس پی سے زیادہے۔ متعلقہ ریاستیں نیز مرکز کے زیر انتظام علاقوں کی حکومتیں طے شدہ تاریخ سے خریداری شروع کررہی ہیں، جس کا فیصلہ خریف کی دالوں اورتلہن کی آمد کی بنیاد پر متعلقہ ریاستوں کے ذریعے کیا گیا ہے۔
پنجاب،ہریانہ،راجستھان، مدھیہ پردیش، مہاراشٹر، گجرات،تلنگانہ، آندھراپردیش، اڈیشہ اور کرناٹک ریاستوں میں ایم ایس پی کے تحت کپاس کے بیج  کی خریداری کا عمل بلا روک ٹوک جاری ہے۔ 21 دسمبر 2020ء تک6069485کپاس کی گانٹھوں کی خریداری کی گئی ہے، جن کی قیمت 17772.90 کروڑ روپے ہے،اس سے1174689 کسانوں کو فائدہ ہوا ہے۔
وزارت خزانہ
عام بجٹ سے قبل وزیر خزانہ ارون جیٹلی کا ریاستوں ؍ یو ٹی کے وزرائے خزانہ کے ساتھ صلاح و مشورہ
نئی دہلی، 18 جنوری / وزیر خزانہ جناب ارون جیٹلی نے بھی آج یہاں وگیان بھون میں تمام ریاستوں اور مرکز کے زیر انتظام علاقوں کے وزرائے خزانہ کے ساتھ بجٹ سے قبل کا صلاح و مشورہ کیا۔اس واقع پر خزانہ کے دونوں وزرائے مملکت بھی موجود تھے۔ میٹنگ میں ہماچل اور پڈوچیری کے وزرائے اعلیٰ ، بہار ، دہلی ،گجرات ،منی پور اور تمل ناڈو کے نائب وزرائے اعلیٰ اور 14 وزرائے خزانہ اور اپنی اپنی ریاستوں کی نمائندگی کرنے والوں ، اعلیٰ افسران بھی موجود تھے۔
ریاستی حکومتوں کے نمائندوں نے مختلف مالی پالیسیوں اور بجٹی اقدامات سے متعلق اپنے آرا پیش کیں اور متعدد مشورے دیئے جن پر مرکز ی حکومت غور کر سکتی ہے۔
وزیر خزانہ ارون جیٹلی نے کہا کہ میٹنگ میں ریاستوں ؍ مرکز کے زیر انتظام علاقوں کی جانب سے جو مشورے دیئے گئے ہیں ان کی جانچ کی جائے گی اور ان پر بجٹ تجاویز 19-2018 تیار کرتے وقت وفاقی امدادِ باہمی کے جذبے کے ساتھ ان پر موثر ڈھنگ سے غور کیا جائے گا۔

U. No. 372
(Visitor Counter : 53
کابینہ
کابینہ نے مرکزی حکومت کے ملازمین کے لئے مہنگائی بھتےکی اور پنشن یافتگان کے لئے مہنگائی راحت کی اضافی قسط کے اجرا کو منظوری دی، جس کا نفاذ یکم جولائی 2022 سے ہوگا
وزیراعظم نریندر مودی کے زیر صدارت کابینہ نے مرکزی حکومت کے ملازمین اورپنشن یافتگان کےلئے 4 فیصد کی شرح سے مہنگائی بھتہ اورمہنگائی راحت کی قسط کےاجرا کو منظوری دی ہے ۔ اس کانفاذ یکم جولائی 2022سے ہوگا ، جوجون 2022 میں ختم ہونے و الی مدت کے لئے کل ہند صارف قیمت اشاریےکے 12 ماہانہ اوسط میں فیصدمیں اضافہ پر مبنی ہوگا ۔
مرکزی حکومت کے ملازمین اور پنشن یافتگان یکم جولائی 2022 سے بالترتیب مہنگائی بھتے اور مہنگائی ریلیف میں اضافی رقم حاصل کرنے کے حقدار ہوں گے ۔
مرکزی حکومت کے ملازمین کو مہنگائی بھتے میں اس اضافہ کی بنیاد پر اضافی مالی مضمرات سالانہ 6591.36 کروڑ روپئے ہوں گے، اور مالی سال 2022-23 میں  4394.24 کروڑ روپئے ہوں گے ۔
پنشن یافتگان کی مہنگائی ریلیف میں اضافہ کی بنیاد پر اضافی مالی مضمرات مالی سال 2022-23 کے دوران  4174.12 کروڑ روپئے کے بقدر ہوں گے ۔
مہنگائی بھتے اورمہنگائی ریلیف کی وجہ سے خزانہ پر پڑنے والامجموعی بوجھ سالانہ12852.56 کروڑ روپئے ہوگا اورمالی سال 2022-23  میں 8568.36 کروڑ روپئےہوگا ۔
وزارتِ تعلیم
شکشک پرو 2021 پانچ ستمبر سے 17 ستمبر 2021 تک منایا جائے گا
نئی دہلی، 2 ستمبر 2021، اسکولی تعلیم کے ایڈیشنل سکریٹری جناب سنتوش کمار سارنگی ، جوائنٹ سکریٹری جناب آر سی مینا اور جوائنٹ سکریٹری جناب وپن کمار نے آج یہاں آنے والے اساتذہ کے لئے قومی ایوارڈ اور شکشک پرو کے بارے میں ایک پریس کانفرنس منعقد کی۔
جناب سارنگی نے بتایا کہ اپنے اساتذہ کی بیش بہا خدمات کے اعتراف میں اور نئی تعلیمی پالیسی  2020 کو ایک قدم آگے بڑھانے کے لئے گزشتہ سال کی طرح اس سال بھی اسکولی تعلیم اور خواندگی کے محکمے نے شکشک پرو 2021 کے طور پر منانے کا فیصلہ کیا ہے۔ انہوں نے شکشک پرو 2021 ورچوئل موڈ کے ذریعہ 5 ستمبر 2021 کو شروع ہوکر 17 ستمبر تک چلے گا۔
دو کروڑ سے زیادہ اساتذہ کو ٹیکے لگانے کے لئے ٹیکہ کاری مہم کے بارے میں جناب سارنگی نے کہا کہ ریاستوں میں ٹیکہ کاری کے کام کاج کی نگرانی اسکولی تعلیم اور خواندگی کا محکمہ کررہا ہے۔ یہ اسکول دوبارہ کھولنے کے بارے میں فیصلے کرنے کا بھی کام کرے گا۔
جناب مینا نے بتایا کہ 5 ستمبر 2021 کو صدر جناب رام ناتھ کووند 44 انعام یافتگان کو ورچوئل موڈ کے ذریعہ انعامات تقسیم کریں گے۔ انعام حاصل کرنے والے 44 اساتذہ کے بارے میں ایک دستاویزی فلم بھی دکھائی جائے گی۔
جناب وپن کمار نے بتایا کہ 7 ستمبر 2021 کو صبح گیارہ بجے وزیراعظم جناب نریندر مودی اساتذہ، طلبا، والدین اور تعلیم سے تعلق رکھنے والے دیگر متعلقین سےخطاب کریں گے۔ انہوں نے بتایا کہ وزیراعظم محکمے کے پانچ اقدامات کا آغاز بھی کریں گےجن میں 10 ہزار الفاظ پر مشتمل بھارتی اشاراتی زبان کی لغت ، ٹاکنگ بکس ، سی بی ایس ای کا اسکول کوالٹی اسسٹمنٹ اینڈ ایکریڈیٹیشن فریم ورم ، نپن بھارت کے لئے نشٹھا ٹیچر ٹریننگ پروگرام اور ویانجلی پورٹل  شامل ہیں۔
کنکلیو میں تعلیم کے مرکزی وزیر جناب دھرمیندر پردھان، تعلیم کی وزیر مملکت محترمہ ان پورنا دیوی، تعلیم کے وزیر مملکت ڈاکٹر سبھاش سرکار، تعلیم کے وزیر مملکت ڈاکٹر راج کمار رنجن سنگھ، وزارت کے سینئر افسروں کے ساتھ شرکت کریں گے۔ جناب وپن کمار نے کہا کہ افتتاحی کنکلیو کے بعد ویبیناروں، مباحثوں، پریزینٹیشنز وغیرہ کا سلسلہ 17 ستمبر 2021 تک چلے گا۔
۔۔۔۔۔۔۔۔۔۔۔
ش ح۔ا گ۔ن ا۔
U-8580
(Visitor Counter : 162
وزارت اطلاعات ونشریات
پرساربھارتی  کی 2020 میں زبردست ڈیجیٹل پیش رفت
نئی دہلی 3 جنوری 2021: 2020 میں پرسار بھارتی کے ڈی ڈی اور آکاشوانی کے ڈیجیٹل چینلوں میں 100 فیصد سے زیادہ ترقی ہوئی ہے جہاں ایک ارب ڈیجیٹل ویوز اور 6 ارب ڈیجیٹل واچ منٹ ریکارڈ کئے گئے ہیں۔
2020 کے دوران نیوز آن اے آئی آر ایپ میں 2.5 ملین سے زیادہ صارفین جڑے جبکہ پلیٹ فارم پر لائیو ریڈیو پر تین سو ملین سے زیادہ ویوز ملے۔
ڈی ڈی نیشنل اور ڈی ڈی نیوز کے ساتھ پرسار بھارتی کے دس سرفہرست چیلنوں میں ڈی ڈی سہیادری سے مراٹھی نیوز، ڈی ڈی چندنا سے کنڑ پروگرمنگ، ڈی ڈی بنگلہ سے بنگلہ نیو ز اور ڈی ڈی سپتا گری سے تیلگو پروگرامنگ شامل ہیں۔
ڈی ڈی اسپورٹس اور آکاشوانی اسپورٹس کی لائیو کمنٹری پر ڈیجیٹل ناظرین وشائقین کی تعداد میں تیزی سے اضافہ ہوا ہے جبکہ پرسار بھارتی آرکائیو اور ڈی ڈی کسان 10 سرفہرست ڈیجیٹل چینلوں کی فہرست میں شامل ہیں۔
شمال مشرق کے ڈیجیٹل نیوز سامعین میں خاطر خواہ اضافہ ہوا اور آل انڈیا ریڈیونیوز کی نارتھ ایسٹ سروس بھی سرفہرست 10 چیلنوں میں سے ایک ہے اور ایک اہم ڈیجیٹل سنگ میل طے کرتے ہوئے 100 ہزار رجسٹرڈ سامعین کا نشانہ پار کر گئی ہے۔ ایک دلچسپ بات یہ ہے کہ 2020 کے دوران ڈی ڈی اور اے آئی آر پروگراموں کے ڈیجیٹل سامعین کی دوسری سب سے بڑی تعداد پاکستان میں ہے۔ پہلے نمبر پر ملک کے اندر کے سامعین ہیں۔ پاکستان سے کچھ ہی کم تعداد امریکہ میں موجود سامعین کی ہے۔
2020 کے دوران مقبول ترین ڈیجیٹل ویڈیوز میں وزیر اعظم کی اسکولی طلبا سے بات چیت، یوم جمہوریہ پریڈ 2020 اور ڈی ڈی نیشنل آرکائیوزکا شکنتلا دیوی کا ایک نایاب ویڈیو ہے جو 1970 کی دہائی کا ویڈیو ہے۔
2020 میں مکمل سنسکرت متن پر مشتمل پرسار بھارتی یوٹیوب چینل کا آغاز ہوا جہاں آل انڈیا ریڈیو اور ٹی وی کے ملک گیر نیٹ ورک میں سنسکرت متن والے تمام پروگراموں کو اپ لوڈ کیا گیا ہے تاکہ دیکھنے کے خواہش مند لوگوں کےلئے یہ آسانی سے دستیاب ہوسکی۔
من کی بات کے مخصوص یوٹیوب چینل اور ٹوئٹر ہینڈل کی 2020 کے دوران مقبولیت بہت بڑھی جبکہ من کی بات اپ ڈیٹس ٹوئٹر ہنڈل میں اب 67 ہزار سے زیادہ فالوور ہیں۔ اس یوٹیوب چینل پر من کی بات کے مختلف ایپی سوڈز کے علاقائی زبانوں میں ترجمے موجود ہیں۔ ڈی ڈی- اے آئی آر نیٹ ورک پر مختلف ہندوستانی زبانوں میں ڈیڑھ ہزار کے قریب ریڈیو پلے دستیاب ہیں جنہیں اب ڈیجیٹل کرکے ہمارے یوٹیوب چینلوں پر اپ لوڈ کیا جارہا ہے۔
ہمارے یوٹیوب چینلوں پر مختلف ہندوستانی زبانوں میں ہزاروں گھنٹوں پر محیط تعلیمی مشن اور ٹیلی کلاسس دستیاب ہیں۔
زبردست تاریخی اہمیت والے نادر آرکائیو متن جو صرف ڈی ڈی۔ اے آئی آر پر موجود ہے۔اسے ڈیجیٹائز کرکے پرسار بھارتی آرکائیو یوٹیوب چینل پر اپ لوڈ کیا جارہا ہے۔ مفاد عامہ میں ایک ٹیم انتہائی لگن اور جانفشانی کے ساتھ اس کام میں لگے ہوئی ہے کہ ڈی ڈی اور اے آئی آر کے ملک بھر کے اسٹیشنوں میں موجود ہزاروں ٹیپ کے متن ، جو کئی دہائیوں کے دوران تیار شدہ ہیں ان میں سے اہم نوعیت کے موسیقی، ثقافتی اور سیاسی متن کویکجا کیا جاسکے تاکہ یہ تمام متن عوام کے لئے دستیاب رہیں اور کوئی بھی شخص تعلیمی یا تحقیقی مقصد کے تحت ان سے استفادہ کرسکے۔
وزارت اطلاعات ونشریات
اِفّی – 52 میں جرمن فلم ’ نائٹ فوریسٹ ‘ کا پریمیر ، فلم کا مرکزی موضوع دوستی اور وفاداری
ہم ایک حقیقی ایڈونچر قائم کرنا چاہتے تھے : اِفّی – 52 میں ڈائریکٹر کیٹرن ملہان کا بیان
نئی دلّی ،27 نومبر/ آج گوا میں بھارت کے 52 ویں بین الاقوامی فلم فیسٹیول میں منعقد ایک پریس کانفرنس کے دوران فلم ’ نائٹ فوریسٹ ‘ کی ڈائریکٹر کیٹرن ملہان نے کہا کہ ’ نائٹ فوریسٹ ‘ ایک بچوں کی فلم ہے لیکن بالغ لوگ بھی ، اِس فلم سے لطف اندوز ہو سکتے ہیں ۔ یہ ایک تفریحی فلم ہے ، جو فیملی کے سب لوگ ایک ساتھ مل کر دیکھ سکتے ہیں ۔
فلم کا ایشیائی پریمیر اِفّی – 52 میں منعقد کیا گیا ۔ یہ فلم اِفّی – 52 میں آئی سی ایف ٹی یونیسکو گاندھی میڈل کے لئے بھی مقابلے میں ہے ۔ فلم کے دوسرے فلم ساز اینڈی ہورمین ہیں ۔
یہ فلم دو بہترین دوستوں کی زندگی کی عکاسی کرتی ہے کہ کس طرح وہ اپنی زندگی میں گرمیوں میں ایک ایڈونچر کے لئے گئے ۔ اِس فلم میں ، انہیں آزادی کے ساتھ ساتھ بہت سے خطرات اور رکاوٹوں کا بھی سامنا کرنا پڑتا ہے ۔
فلم ساز کٹرین ملہان ایک معروف مصنف ہیں اور انہوں نے ’’ وی وَر جَسٹ پلیئنگ ‘‘ ، ’’ لِٹل مِس ڈولِٹل ‘‘ جیسی کئی فلموں اور ٹی وی سیریل کا اسکرپٹ لکھا ہے ۔
ملہان نے وضاحت کی کہ ہم ایک حقیقی ایڈونچر تشکیل دینا چاہتے تھے ۔ یہ ایک بیٹے کی کہانی ہے ، جس نے اپنا باپ کھو دیا ہے اور وہ سکون پانے کی کوشش کر رہا ہے ۔ یہ فلم دوستی اور وفاداری کے بارے میں ہے اور اُن خوابوں کے بارے میں ہے ، جن کے بارے میں سماج کچھ نہیں کہتا ۔
انہوں نے کہا کہ فلم بنانے کے دوران بہت سے چیلنجوں کا مقابلہ کرتے ہوئے ، ہم نے عالمی وباء کے دور میں شوٹنگ کی ۔ اس لئے ادا کاروں کا انتخاب بہت مشکل تھا ۔ جرمنی میں ادا کار بچوں سے متعلق قانون بہت سخت تھے اور انہیں صرف چار گھنٹے تک سیٹ پر رہنے کی اجازت تھی۔ ہم خوش قسمت تھے کہ ہمیں دو لڑکے مل گئے اور انہوں نے شاندار کام کیا اور ہم اپنا کام کم وقت میں ہی پورا کرنے میں کامیاب رہے ۔
کانفرنس میں فلم کا ٹریلر دکھاتے ہوئے ، ملہان نے کہا کہ ابتداء میں ہم اِس میں کوئی میوزک رکھنا نہیں چاہتے تھے لیکن اس کے بعد ہم نے اس میں دو گانے رکھنے کا فیصلہ کیا ۔ میوزک سے فلم کو نئی جہت ملی ہے ۔
ڈائریکٹر نے ، جنہوں نے اپنا کیریئر اسکرین رائٹر کے طور پر شروع کیا ہے ، کہا کہ کسی فلم کی مصنف کے طور پر آپ کو ، اِس عمل کے کچھ حصوں میں شامل نہیں کیا جاتا ۔ اس لئے میں نے فیصلہ کیا کہ میں خود ہی فلم بناؤں اور مجھے خوشی ہے کہ میں اِس کے ساتھ انصاف کر سکی ہوں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 13376
(Visitor Counter : 138
وزیراعظم کا دفتر
ناگاثقافت ، جوش وخروش ، جانبازی اورفطرت کے تئیں احترام کامرقع ہے :وزیراعظم
ناگالینڈ کی سرکار میں پی ایچ ای ڈی اورامدادباہمی کے وزیرجناب جیکب زہیمومی کے سلسلے وارٹوئیٹس کے جواب میں ، وزیراعظم نے کہا، ‘‘جی –ٹوئینٹی پروگراموں میں سے ایک کے دوران نمائش کے لئے پیش کے لئے پیش شاندارناگاثقافت کے بارے میں ایک اچھا ٹوئیٹ –ناگاثقافت ، جوش وخروش ، جانبازی اورفطرت کے تئیں احترام کے مترادف ہے ۔
جناب جیکب زہیمومی نے ایک ٹوئیٹ میں ناگالینڈ میں کوہیما کے مقام پرجی ٹوئینٹی کے سبھی مندوبین کا گرم جوشی سے استقبال کرنے کاذکرکیاتھا۔
انھوں یہ بھی کہاکہ مندوبین کا، مستعدناگابھائیوں اوربہنوں کے ذریعہ روایتی ناگارقص پیش کرکے استقبال کیاگیاتھا۔
وزیراعظم نے ٹوئیٹ کیا:
وزیراعظم کا دفتر
بھارت-سیشلز اعلی سطحی ورچوئل تقریب 
نئی دہلی، 7 اپریل: وزیر اعظم جناب نریندر مودی 8 اپریل 2021 کو سیشلز میں متعدد بھارتی منصوبوں کا افتتاح کرنے کے لیے، 8 اپریل، 2021 کو جمہوریہ سیشلز کے صدر عزت مآب وویل رامکلاواں کے ساتھ ایک اعلی سطحی ورچوئل تقریب میں حصہ لیں گے۔
اس اعلی سطحی ورچوئل پروگرام کے حسب ذیل مشتملات ہوں گے:
- سیشلز میں مجسٹریٹ عدالت کی نئی عمارت کا مشترکہ ای افتتاح۔
- سیشلز کوسٹ گارڈ کو فاسٹ پٹرول ویسل سونپنا۔
- ایک میگاواٹ شمسی توانائی کے پلانٹ کی حوالگی۔
- 10 ہائی امپیکٹ کمیونٹی ڈویلپمنٹ پروجیکٹس  کا افتتاح۔
نئی مجسٹریٹ عدالت کی عمارت راجدھانی وکٹوریہ میں، بھارت کی سب سے بڑا شہری بنیادی ڈھانچے کا منصوبہ ہے جو سیشلز میں گرانٹ سے تعمیر کیا گیا ہے۔ مجسٹریٹ عدالت جدید عمارت ہے جو سیشلز کے عدالتی نظام کی صلاحیت میں خاطر خواہ اضافہ کرے گی اور سیشلز کے لوگوں کو عدالتی خدمات کی بہتر فراہمی میں مدد دے گی۔
50 میٹر طویل فاسٹ پٹرول ویسل، جو جدید اور مکمل طور پر لیس بحری جہاز ہے، بھارت میں میسرز جی آر ایس ای، کولکاتا نے بنایا ہے، اور اس کی سمندری نگرانی کی صلاحیتوں کو مستحکم کرنے کے لیے بھارتی گرانٹ کے تحت سیشلز کو تحفتاً دیا گیا ہے۔
سیشلز کے رومین ولا جزیرے میں 1 میگاواٹ کا زمین پر نصب شمسی توانائی کا پلانٹ شمسی پی وی ڈیموکریٹائزیشن پروجیکٹ' کے حصے کے تحت مکمل کیا گیا ہے جسے گرانٹ کے تحت بھارت نے سیشلز قائم کیا ہے۔
ورچوئل تقریب میں بھارت کے اعلی کمیشن کے ذریعے بلدیاتی اداروں، تعلیمی اور پیشہ ورانہ اداروں کے تعاون سے عمل درآمد کرنے والے 10 ہائی امپیکٹ کمیونٹی ڈویلپمنٹ پروجیکٹس کی حوالگی بھی کی جائے گی۔
سیشلز کو وزیر اعظم کے 'ساگر' "خطے میں سب کے لیے تحفظ اور ترقی" کے وژن میں مرکزی مقام حاصل ہے۔ ان اہم منصوبوں کا افتتاح بنیادی ڈھانچے، ترقیاتی اور سلامتی کی ضروریات کو پورا کرنے میں سیشلز کے قابل اعتماد شراکت دار کی حیثیت سے بھارت کے کردار کو ظاہر کرتا ہے اور بھارت کے عوام اور سیشلز کے مابین گہرے اور دوستانہ تعلقات کا شاہد ہے۔